[Skolens navn eller logo]
Persondatapolitik for [Skolens navn]
Senest opdateret: [dato]
	Sådan bruger I skabelonen – slet denne boks, før politikken offentliggøres
1. Udfyld alle felter med gul markering, og fjern markeringen.
1. Slet de rækker og afsnit, der ikke passer til skolen, f.eks. kørsel, handicaperklæringer eller billeder.
1. Opbevaringsperioderne skal stemme med skolens sletteoversigt og med de krav, kommunen har oplyst skriftligt.
1. Politikken skal kunne findes via et direkte link ved tilmeldingsformularen. Ved tilmelding på telefon eller ved fremmøde skal deltageren få samme information på anden vis, f.eks. i tilmeldingsbekræftelsen.
1. Ansatte, undervisere og frivillige skal have særskilt information om behandlingen af deres oplysninger.
1. Læs DOF's vejledning om behandling af personoplysninger i aftenskoler i Aftenskolehåndbogen på danskoplysning.dk.



1. Hvem er ansvarlig for dine oplysninger?
[Skolens navn] er dataansvarlig for de personoplysninger, vi behandler om dig. Du kan altid kontakte os, hvis du har spørgsmål:
[Skolens navn]
[Adresse, postnummer og by]
CVR-nr.: [CVR-nummer]
Telefon: [telefonnummer]
E-mail: [e-mailadresse]
Persondatapolitikken gælder for deltagere på skolens kurser, personer der tilmelder sig vores nyhedsbrev, og besøgende på vores hjemmeside. Skolens ansatte, undervisere og frivillige får særskilt information.
2. Hvilke oplysninger behandler vi, og hvorfor?
Vi behandler kun de oplysninger, der er nødvendige for det enkelte formål. Tabellen viser, hvad vi bruger oplysningerne til, og hvilket grundlag i databeskyttelsesforordningen (GDPR) vi gør det på.
	Formål
	Oplysninger
	Behandlingsgrundlag

	Tilmelding og administration af kurset, herunder besked om undervisningen, aflysninger og ændringer
	Navn, e-mailadresse, telefonnummer, kursus og hold
	Aftalen med dig (art. 6, stk. 1, litra b)

	Opkrævning, betaling og tilbagebetaling
	Navn, adresse, kursus, beløb og betalingsstatus
	Aftalen med dig (art. 6, stk. 1, litra b)
Bogføringsloven (art. 6, stk. 1, litra c)

	Kommunalt tilskud, kontrol og mellemkommunal refusion
	Adresse, fødselsdato og bopælskommune.
	Retlig forpligtelse efter folkeoplysningsloven og [kommunens navn]s tilskudsregler (art. 6, stk. 1, litra c)

	[Erklæring om handicap til forhøjet tilskud eller nedsat deltagerbetaling – slet, hvis ikke relevant]
	Erklæring om, at du har et handicap i forhold til undervisningen. Vi beder ikke om diagnose
	[Kommunens navn]s tilskudsregler (art. 6, stk. 1, litra c)
[Undtagelse i art. 9, stk. 2, efter skriftlig afklaring med kommunen]

	Oplysninger, som det enkelte kursus kræver
	[F.eks. instrument eller sprogniveau]
	Aftalen med dig (art. 6, stk. 1, litra b)

	Frivillige oplysninger
	[F.eks. interesseområder]
	Dit samtykke (art. 6, stk. 1, litra a)

	Nyhedsbrev
	Navn og e-mailadresse
	Dit samtykke (art. 6, stk. 1, litra a)

	[Bekræftelse på et tidligere kursus, f.eks. til dit CV – slet hvis ikke relevant]
	Navn, kursus og periode
	Vores og din legitime interesse i at kunne bekræfte din deltagelse (art. 6, stk. 1, litra f)

	[Billeder fra undervisning og arrangementer – slet, hvis ikke relevant]
	Billeder, hvor du kan genkendes
	Dit samtykke (art. 6, stk. 1, litra a). Se afsnit 7

	[Kørsel til og fra kursussted – slet, hvis ikke relevant]
	Navn, adresse, telefonnummer og behov for kørsel
	Aftalen med dig (art. 6, stk. 1, litra b)

	Sikker drift af hjemmeside og IT-systemer
	IP-adresse og logdata
	Vores legitime interesse i at beskytte systemerne mod misbrug (art. 6, stk. 1, litra f)



Navn og kontaktoplysninger er nødvendige for at blive tilmeldt et kursus. Uden dem kan vi ikke gennemføre tilmeldingen. Frivillige oplysninger og samtykke har ingen betydning for din tilmelding.
Vi træffer ikke automatiske afgørelser og bruger ikke profilering.
3. Hvor får vi oplysningerne fra?
Vi får oplysningerne fra dig, når du tilmelder dig på hjemmesiden, ringer, skriver eller møder op. Hvis en anden person tilmelder dig, f.eks. en forælder eller din arbejdsgiver, får vi oplysningerne fra denne person.
4. Hvem deler vi oplysningerne med?
Vi sælger aldrig dine oplysninger. Vi deler dem kun, når det er nødvendigt for formålene i afsnit 2.
Modtagere
1. [Kommunens navn] og din bopælskommune, når det kræves for tilskud, kontrol og mellemkommunal refusion.
1. [Betalingsudbyder, f.eks. Nets og ePay], når du betaler online.
1. Underviseren på dit hold, der får dit navn og de kontaktoplysninger, undervisningen kræver.
1. [Vognmand – slet, hvis ikke relevant], der får navn, adresse og telefonnummer, hvis du har brug for kørsel.
Databehandlere
Nogle leverandører behandler oplysningerne på vores vegne. De må kun bruge dem efter vores instruks og er bundet af en databehandleraftale.
1. Dansk Oplysnings Forbund (DOF) stiller vores administrationssystem og hjemmeside til rådighed. Oplysningerne opbevares hos DOF's underleverandør Microsoft i datacentre i EU.
1. Microsoft leverer e-mail og kontorprogrammer (Microsoft 365).
1. [Andre leverandører, f.eks. nyhedsbrevssystem eller webanalyse – slet, hvis ikke relevant].
Overførsel til lande uden for EU
Vores oplysninger opbevares i EU. Nogle af vores leverandører har et amerikansk moderselskab [f.eks. Microsoft og Google], og oplysninger kan derfor i særlige tilfælde blive tilgængelige fra USA, f.eks. ved support. Overførsel sker på grundlag af EU-Kommissionens afgørelse om EU-U.S. Data Privacy Framework eller EU-Kommissionens standardkontraktbestemmelser. [Tilpas til skolens leverandører.]
5. Hvor længe gemmer vi oplysningerne?
Vi gemmer kun oplysningerne, så længe der er et formål med det. Derefter sletter eller anonymiserer vi dem.
	Oplysninger
	Hvor længe

	Tilmelding og kontaktoplysninger
	[X måneder] efter kursets afslutning

	Regnskabsmateriale, f.eks. fakturaer og betalinger
	5 år fra udgangen af det regnskabsår, materialet vedrører (bogføringslovens § 12)

	Dokumentation for kommunalt tilskud
	[X år], som [kommunens navn] kræver

	[Erklæring om handicap]
	[X år], som [kommunens navn] kræver

	Oplysninger til bekræftelse på tidligere kurser
	[X år]. Vi gemmer kun navn, kursus og periode

	Nyhedsbrev
	Indtil du afmelder dig

	[Billeder]
	Indtil du trækker dit samtykke tilbage, dog højst [X år]

	[Logdata]
	[X måneder]



Hvis der opstår en konkret tvist, kan vi gemme de oplysninger, der er nødvendige for sagen, indtil den er afsluttet.
6. Samtykke
Du skal ikke give samtykke for at blive tilmeldt et kursus. Vi beder kun om samtykke til frivillige formål, f.eks. nyhedsbrev, frivillige oplysninger eller billeder.
1. Et samtykke er altid frivilligt. Din tilmelding afhænger aldrig af, om du giver det.
1. Vi beder om et særskilt samtykke til hvert formål og fortæller, hvad samtykket dækker.
1. Du giver samtykke ved en aktiv handling, f.eks. ved selv at sætte et kryds. Vi bruger ikke felter, der er krydset af på forhånd.
1. Du kan altid trække dit samtykke tilbage: [f.eks. via afmeldingslinket i nyhedsbrevet eller ved at skrive til e-mailadresse]. Det påvirker ikke den behandling, der er sket, før du trak det tilbage.
7. Billeder
[Slet afsnittet, hvis skolen ikke offentliggør billeder.]
Vi offentliggør kun billeder, hvor du kan genkendes, hvis du har givet samtykke. Vi bruger billederne [på vores hjemmeside, i kursusprogrammet og på sociale medier]. For børn under [alder] beder vi om samtykke fra forældremyndighedens indehaver. Trækker du dit samtykke tilbage, fjerner vi billederne fra vores egne kanaler. Allerede trykt materiale kan vi ikke kalde tilbage.
8. Hjemmeside og cookies
Vores hjemmeside bruger nødvendige cookies, der får siden til at fungere. Cookies til statistik og markedsføring bruger vi kun, hvis du har givet samtykke i vores cookiebanner. Du kan til enhver tid ændre eller trække dit samtykke tilbage her: [link til cookieindstillinger].
Du kan se, hvilke cookies vi bruger, og hvad de gør, i vores cookiepolitik: [link]. [Hvis skolen bruger Google Analytics: Statistikken laves med Google Analytics, og oplysningerne kan blive overført til Google i USA. Se afsnit 4.]
9. Sådan beskytter vi dine oplysninger
Vi har tekniske og organisatoriske sikkerhedsforanstaltninger, der beskytter dine oplysninger mod at blive mistet, ændret eller set af uvedkommende:
1. Kun medarbejdere og undervisere, der har brug for oplysningerne i deres arbejde, har adgang til dem.
1. Vi bruger personlige brugerkonti og to-faktor-login, holder systemer og computere opdaterede og tager sikkerhedskopier.
1. Tilmelding og betaling på hjemmesiden sker via en krypteret forbindelse.
1. Papirer med personoplysninger opbevares aflåst og makuleres, når de skal slettes.
1. Vores medarbejdere bliver instrueret i, hvordan de håndterer personoplysninger.
Hvis der sker et brud på sikkerheden, der kan have betydning for dig, anmelder vi det til Datatilsynet inden for 72 timer. Er der høj risiko for dig, giver vi dig også besked.
10. Dine rettigheder
Du har en række rettigheder efter databeskyttelsesforordningen:
1. Ret til indsigt: du kan få at vide, hvilke oplysninger vi har om dig, og få en kopi af dem.
1. Ret til berigtigelse: du kan få rettet forkerte oplysninger.
1. Ret til sletning: du kan få slettet oplysninger, der ikke længere er nødvendige. Vi kan dog have pligt til at gemme visse oplysninger, f.eks. efter bogføringsloven eller kommunens tilskudsregler.
1. Ret til begrænsning: du kan i visse tilfælde kræve, at vi kun opbevarer oplysningerne, f.eks. mens vi undersøger, om de er korrekte.
1. Ret til dataportabilitet: du kan få de oplysninger, du selv har givet os, i et almindeligt, maskinlæsbart format.
1. Ret til indsigelse: du kan gøre indsigelse mod vores behandling, f.eks. til direkte markedsføring.
1. Ret til at trække samtykke tilbage, se afsnit 6.
Skriv til [e-mailadresse], hvis du vil bruge dine rettigheder. Vi svarer hurtigst muligt og senest inden for én måned. Er din henvendelse særlig omfattende, kan fristen forlænges med op til to måneder. Så får du besked inden for den første måned om hvorfor.
11. Klage
Er du utilfreds med, hvordan vi behandler dine oplysninger, så kontakt os gerne først. Du kan også klage til Datatilsynet:
Datatilsynet, Carl Jacobsens Vej 35, 2500 Valby
Telefon 33 19 32 00 · dt@datatilsynet.dk · www.datatilsynet.dk
12. Ændringer
Vi opdaterer persondatapolitikken, når vi ændrer vores behandling af personoplysninger, eller når reglerne ændres. Datoen øverst viser, hvornår den senest er opdateret.

